JUMAL KÕNELEB
Tere jälle!
Kas teadsid, et Jumal on hea?
Oled sa kindel?
Kas see on ikka päris kindel?
Kas ma olen kindel? See on hea küsimus.
Kui kohtan inimesi ja palvetan nende eest
ning mulle helistatakse,
siis olen märganud, et mitte kõik pole selles kindlad.
Paljud pole täiesti kindlad, kas Jumal ikka on päriselt hea.
See on aga meie usuelu nurgakivi.
Sest kui Jumal ei olegi hea,
siis milleks üldse Tema poole pöörduda?
Kui ma ei usu, et Ta tahab mulle head,
siis miks ma üldse peaks Teda otsima?
See on kogu ristiusu peamine küsimus.
Jeesuse rist räägib meile sellest kogu aeg.
Sellest, et Jumal on armastus ja et Ta armastab meid.
Et Ta armastab meid nii nagu Isa armastab lapsi.
Et Ta armastas meid nii palju,
et andis me eest oma ainusündinud Poja.
Tal on hea tahe meie elu jaoks.
Luuka evangeelium 2:14 ütleb:
Au olgu Jumalale kõrges
ja maa peal rahu, inimestest hea meel!”
Kui Jeesus sündis ja karjased olid väljas,
ilmusid neile inglid, kes laulsid ja ütlesid:
"Au olgu Jumalale kõrges
ja maa peal rahu...!”
Ehk siis teatud vägi toob maa peale inimeste keskele rahu,
kelle suhtes Jumalal on head kavatsused.
See oli see rõõmusõnum, mida inglid kuulutasid.
Seda, et Jeesus tuleb ja Jumalal on inimestest hea meel.
See on meie elus olnud tõeliselt tähtis nurgakivi.
Sest see on selline asi, mida peame veendunult teadma
ja milles olema absoluutselt kindlad.
See on minu elus olnud tõeliselt oluline asi.
Sest kui ma mõistsin, et Jumal on läbinisti hea
ja soovib mulle üksnes head ja alati ainult head,
siis mu usuelu muutus.
Muidugi ma tahan teenida Jumalat, kes tahab mulle ainult head.
Muidugi tahan otsida seda Jumalat ja Tema tahet, kui see on hea.
Pealegi parim võimalikest.
Muidugi ma tahan järgida Jumalat, kellel on head plaanid minu jaoks.
Muidugi ma tahan teada, milline Tema tahe ja plaan on.
Muidugi tahan otsida ja uurida seda,
sest see maailm ei ole hea. - Seda me teame kõik.
Aga ime küll - meie Jumal on hea.
Ta on alati hea, saab alati olema hea
ja on alati olnud hea.
Kolmas Johannese kiri 1:2
"Armas, soovin sulle, et sul läheks igati hästi."
Me soovime oma lastele ka, et neil läheks igati hästi.
"...ja sa oleksid terve, nõnda nagu läheb hästi su hingel."
Kallis, ma soovin, et sul läheks hästi.
Jumal on muidugi meist parem,
aga samamoodi soovime mina ja Joy, et meie lastel läheks hästi.
Me soovime oma lastele head.
Sama soovib Isa.
Taevaisa palju rohkemgi, sest Temas pole mingeid vigu,
Ta on üksnes Valgus ja tahab meile ainult head.
- Nii on.
Sellest rääkides, soovitan sul järele mõelda,
kas sina usud seda?
Ole kohe päris aus.
Kas sa tõesti usud, et Jumal on hea ja soovib sulle ainult head?
Sellest rääkides olen kindel, et sul tekkib erinevaid mõtteid stiilis:
"Aga kunagi juhtus ju nii ja ükskord läksid asjad sedasi.
Ma pole ikka päris kindel."
Esitan sulle väljakutse.
Isegi, kui elu pole alati kerge ja meiega juhtub halbu asju
ning inimesed pole me vastu alati sõbralikud,
siis see ei tee veel Jumalat halvaks.
Vana Testament on nagu pilt või prohveteering.
Ennustus selle kohta, mis hakkab toimuma Messia tulles.
Vana Testamendi igast raamatust leiame eri viisil pildi Kristusest
ja sellest, mis meie elus toimub,
kui Päästja ja Messias saabub.
Jeremija raamatus 32:38 on toredasti kirjutatud:
"Siis on nad mulle rahvaks ja mina olen neile Jumalaks."
Me oleme saanud Kristuse omaks
"Siis on nad mulle rahvaks ja mina olen neile Jumalaks.
Ja ma annan neile ühesuguse südame ja ühesuguse tee,
nõnda et nad alati kardavad mind,
kasuks neile ja nende lastele pärast neid.
Ja ma teen nendega igavese lepingu."
Lepingu, mis ei muutu kehtetuks.
"...et ma ei loobu tegemast neile head;
ja ma annan neile südamesse minu kartuse,
et nad ei lahkuks minust.
Ja ma tunnen neist rõõmu, tehes neile head,
ma istutan nad ustavalt siia maale
kõigest oma südamest ja kõigest oma hingest."
Ta rõõmustab selle üle, et saab teha meile head.
Selline on meie Jumal.
Olenemata sellest, mida oled kogenud või millest läbi läinud -
Jumal on selline.
Täpselt nagu mina ja Joy - me tahame oma lastele teha head.
Kui selleks on võimalus, siis rõõmustame selle üle väga.
Oleme innustunud ja rõõmsad,
et oleme aasta aastalt suutnud neile rohkem head teha
ja usume, et tulevikus saame seda veelgi rohkem.
Tahan sind siinkohal julgustada kirjakohaga.
Kirjas roomlastele 12:2 öeldakse nii:
"Ja ärge muganduge praeguse ajaga,
vaid muutuge meele uuendamise teel."
Ärge muganduge selle ajaga. Maailmas ei ole kerge aeg.
Maailma aeg pole ka eriti hea.
Piibel ütleb, et me ei muganduks;
et me ei laseks sel mõjutada end mõtlema,
et kõik ebaõnnestub, miski ei tule välja
ja halvimal juhul, et Jumal ei olegi hea.
Ära lase välistel olukordadel määrata seda,
milline on su arusaam Jumalast.
Kirjakoht läheb veel edasi.
"...vaid muutuge meele uuendamise teel."
Meel uueneb, mõtlemine muutub.
"...et te katsuksite läbi, mis on Jumala tahtmine."
Jumal julgustab meid: "Ma tean, milline see maailm on.
Ma tean, millised on su kogemused, aga uuri ikkagi," ütleb Jumal.
"Ma soovitan sul uurida, milline minu tahe õieti on!"
See pole nii, et uurime ning leiame midagi vastikut.
Jumala tahtmine on hoopis hea, meelepärane ja täiuslik.
Jumal tahab eemaldada pimeduse katte,
mida hingevaenlane püüab tuua meie ja Jumala vahele
ja mille tõttu me näemegi Jumalat erinevana tegelikkusest.
Seda tegi ta ka Aadama ja Eevaga. "Kas Jumal tõesti on nii öelnud?"
"Teil on sajad imelised viljapuud, aga vaadake, kui hea see veel on!"
Vaenlane püüab alati luua varju meie ja Jumala vahele.
Väänata seda pilti nii, et me tunneme Jumala ees hirmu,
ei julge Talle isegi läheneda, peame Teda pahatahtlikuks,
mõtleme, et kõik õnnetused on Jumala saadetud ja nii edasi.
Piibel aga ütleb: "Uurige, milline on Jumala tahe,
mis on hea ja meelepärane ja täiuslik."
Jumala tahe sinu ja minu osas ei ole kunagi midagi muud,
kui see, mis on hea ja meelepärane ja täiuslik.
Just selles ajas, milles me praegu elame,
just kõikide väljakutsete keskel,
kui maailmas on suured segadused nii Euroopas kui Venemaal,
kus Süüria olukord on segamini
ning kogu Soome majandus on praegu halvas olukorras.
Kuuleme palju halbu uudiseid. - Kogu aeg.
Kuuleme palju hirmutavat ja ahastama ajavat.
Just keset kõike seda on oluline, et me usume seda Sõna tõe pähe.
Ärge siis muganduge praeguse ajaga. Ärge laske sel juhatada ennast.
Ärge laske end täita hirmuga, vaid saage uueks meelt uuendades.
Ehk me peame laskma Jumala sõnadel, kindlustundel
ja Tema armastusel tulla me südameisse ja muuta meid,
nii et meil on jõudu
ja me jaksame kõige selle surve keskel vastu pidada.
See on eriliselt oluline just nüüd.
Üks kolleeg koolis ütles mulle, et ta ei vaata uudiseid,
sest ta on nii tundlik ja hirm tuleb kergesti peale.
Siis ta hakkab muretsema ja kartma.
Ta parem loeb häid uudiseid, mis on kirja pandud Piiblis.
Lugedes seda imelist kirjakohta Jeremia raamatus:
"Siis on nad mulle rahvaks ja mina olen neile Jumalaks,
kasuks neile ja nende lastele pärast neid.
Ja ma tunnen neist rõõmu, tehes neile head."
See lõikab mulle jälle südamesse
ja ma küsin: "Kas see ikka võib tõsi olla?"
Vaatasin järele siin kasutatud heebreakeelse sõna algupära.
Ei teagi, kuidas seda sõna "" hääldatakse.
See tähendab "head" selle sõna kõige laiemas mõttes.
See on kasutuses nii naissoost kui meessoost sõnana.
Käib nii naiste kui meeste kohta. - Nii sinu kui minu kohta.
Nii ainsuses kui mitmuses.
See tähendab ka "kaunist, paremat, parimat, rikkalikku."
Ehk siis Issand ütleb, et Ta teeb neile head,
teeb kaunist, paremat, parimat.
Muidugi tahab Ta parimat!
Rikkalikku, rõõmsat, rahulikku,
soosingut, uhket, sõbralikku, rahulolevat, väärikat,
väärtuslikku, rikast, jõukust, heaolu.
Imelised sõnad.
Mind väga julgustas, et see polnud vaid ühekordne uudis.
Et nüüd on Jumala rõõmuaasta ja täna ma otsustasin teha head.
See on hoopis Jumala südamehoiak ja loomus.
Võiks lugeda Piiblit päris algusest
Esimese Moosese raamatu esimesest peatükist.
Vahel tuleb minna algusesse ja hakata otsast peale uurima.
Mida me näeme?
Kui Jumal midagi lõi -
olgu päikese, kuu, tähed, loomad - siis mida Ta ütles?
"Alguses lõi Jumal taeva ja maa. Maa oli tühi ja paljas
ja pimedus oli sügavuse peal ja Jumala Vaim hõljus vete kohal.
Ja Jumal ütles: Saagu valgus!” Ja valgus sai.
Ja Jumal nägi, et valgus oli hea."
See, mida Ta lõi, oli hea.
See lugu jätkub ja Jumal loob aina uut.
Salmist 10: "Ja Jumal nimetas kuiva pinna maaks
ja veekogu ta nimetas mereks.
Ja Jumal nägi, et see oli hea.
Maa laskis võrsuda haljast rohtu,
seemet kandvaid taimi nende liikide järgi...
Ja Jumal nägi, et see oli hea.
Ja Jumal lõi kaks suurt valgust, et nad valgustaksid maad.
Ja Jumal nägi, et see oli hea." - Halleluuja!
Vesi kihagu elavaist olendeist,
ja maa peal lennaku linnud taevalaotuse poole!”
Ja Jumal nägi, et see oli hea.
Ja Jumal õnnistas neid ja ütles: Olge viljakad ja teid saagu palju,
täitke mere vesi, ja lindusid saagu palju maa peale!”
Ja siis veel metsloomad. Ja Jumal nägi, et see oli hea.
Ja lõpuks loen salmist 31.
Kui Jumala loomistöö oli valmis
ja Jumal vaatas, mis Ta oli teinud, siis Ta ei öelnud:
"See läks päris hästi,
kuigi see teine asi kukkus viletsasti välja."
Inimestena me ehk teeme nii.
"See läks valesti. Sellega panin puusse."
Ei. Tema vaatas kõike, mida Ta oli teinud
"ja vaata, see oli väga hea."
Kas tead, et Jumal on alati selline olnud
ja saab selline alati olema.
Seetõttu hüüdsid inglid,
nagu Joy just Luuka evangeeliumist luges,
et Jumalal on inimestest hea meel (Tal on head kavatsused nendega).
Tal on alati olnud üksnes head kavatsused meiega.
Ta on alati olnud hea ja saab alati olema hea.
Ta on alati olnud armastus ja Temas ei ole mingit pimedust.
Sama asi kõlab läbi ka Heebrealaste kirjas 13:8
"Jeesus Kristus on seesama eile ja täna ja igavesti!"
Mida öeldakse Jeesuse kohta Apostlite tegude raamatus 10:38?
Kas sa loeksid?
"Te teate seda... kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Jeesus ei tulnud üksnes meie patte andeks andma.
Ta tuli näitama kogu maailma kõiksusele,
universumile ja meile kõigile, milline Jumal tegelikult on.
Piibli sõnul tegi Ta ainult head.
Piibel ütleb teises kohas,
et Ta tegi vaid seda, mida nägi Isa tegevat.
Ta ütles vaid seda, mida kuulis Isa ütlevat.
Ta oli täiuslik Jumala kuju.
Kui sa loed Jeesuse kohta ja näed Teda, siis sa näed ka Isa.
Jeesus ütleb: "Kes mind on näinud, on näinud ka Isa."
Teisisõnu - Jeesuse ja Isa vahel ei ole mingit erinevust.
Nad on üks ja sama.
Ja mida siin siis öeldakse? Ta tegi ainult head.
Miks? Sest Jumal oli koos Temaga.
Teisiti öeldes - kuna Jumal on hea, tegi Jeesus ainult head.
Ta täitis kõigis asjades Isa tahet.
Alustasin päris Vana Testamendi algusest.
Vaatasin järele, mida Jumala headusest räägitakse?
Esimeses Moosese raamatus 32:9 on Jaakob teel Laabani juurest koju
ja Jaakob ütleb nõnda: "Mu isa Aabrahami Jumal
ja mu isa Iisaki Jumal, Issand, kes mulle ütlesid:
Mine tagasi oma maale ja oma sugulaste seltsi,
siis ma teen sulle head!"
Teise Moosese raamat 3:8 - Iisraellased olid Egiptuses orjad
ja Issand ütles neile,
et Ta on "alla tulnud neid egiptlaste käest päästma
ja neid sellelt maalt viima heale ja avarale maale,
maale, mis piima ja mett voolab."
Issand tahtis viia nad heale ja avarale maale.
Viies Moosese raamat 1:25
"Ja nad võtsid kaasa maa vilju ja tõid alla meie juurde
ning ütlesid: See on hea maa,
mille Issand, meie Jumal, meile annab.”
Viies Moosese raamat 6:18
"Ja tee, mis õige ja hea on Issanda silmis,
et su käsi hästi käiks
ja sa võiksid minna ning pärida selle hea maa,
mille Issand su vanemaile on vandega tõotanud.
Sest Issand, su Jumal, viib sind heale maale,
veeojade, allikate ja sügavate vete maale,
mis voolavad orgudes ja mägedes."
Viies Moosese raamat 28:11 "Ja Issand annab sulle külluses head
su ihuvilja, karja kasvu ja maapinna saagi poolest."
Teisisõnu teeb su töökoha, töö, ja külmkapisisu ülikülluslikuks.
"Maal, mille Issand, su Jumal,
vandega su vanemaile on tõotanud sulle anda.
Ja Issand, su Jumal,
annab sulle ülikülluses head kõigis su kätetöis."
"Ja nagu Issand tundis su isadest rõõmu,
nõnda tunneb Issand taas teist rõõmu, tehes teile head."
Ta tunneb rõõmu meist ja sellest, et Ta saab teha meile head.
See on minu jaoks olnud väga tähtis asi.
Eriti usuelu alguses, kui nägin, mõistsin ja sain õpetust sellest,
siis võtsin omaks suhtumise, et nii see on ja saab alati olema.
Olen pidanud kasutama seda nagu relva.
Alguses, kui ma alles otsisin Jumalat ja ei tundnud Teda veel õieti,
siis igasuguseid mõtteid tuli mu pähe. "Kas ma üldse kõlban Jumalale?
Kas Ta soovib mulle head? Kas ma olen täiega läbikukkunud?
Kas ma ikka teenin Teda piisavalt? Mida Ta minu osas kavatseb?"
Ma kuulutasin iseendale ja kinnitasin iseendale:
"Ka selles olukorras tasub otsida Jumalat, sest Ta on hea."
Tasub läheneda Talle ja tasub teenida Teda,
kuigi on olnud raskeid aegu, sest Tema on ikkagi hea.
Tema tahe minu osas on hea. Ma usun sellesse. Usun seda.
Võtsin sellise hoiaku ja kord korra järel heitsin kõrvale
kurvad mõtted, süütunde ja häbi. Viskasin need kõik kõrvale.
"Kõigi oma läbikukkumiste keskel pole Issand siiski muutunud
ja on endiselt hea!"
Nagu Taavet ütleb Psalmi 23 lõpus:
"Ainult headus ja heldus järgivad mind kõik mu elupäevad."
Ta ei mõelnud sellega seda, et kõik on lust ja lillepidu.
Me näeme Taaveti elust, et seda see tõesti ei olnud.
Ta pidi põgenema kuninga eest koopasse,
vahel pidi võitlema vilistite vastu ja tema elu polnud sugugi lihtne.
Ta kukkus ka läbi, tegi tohutu tõsist pattu.
Mõrvas ühe mehe ja võttis ta naise enesele.
Mida ta siis ikkagi mõtleb?
Seda, et kõige selle keskel,
kõikide väljakutsete keskel on Jumal ikkagi hea.
Jumala headus ja heldus on ikkagi kogu aeg minu ja sinu elu kohal.
Ta ei muutu, isegi kui olukorrad muutuvad.
Tema ei muutu ka siis, kui meie läbi kukume.
Tema ei muutu, isegi kui inimesed on meie vastu halvad.
Tema ei muutu, isegi kui maa väriseb.
Tema headus ja heldus ei lahku meist.
Küll seda on imeline teada!
Kas tead, mis on suurim tõestus selle kohta, et Jumal on hea?
See on Jeesuse rist.
See, et Ta andis oma ainusündinud Poja meie eest.
Ta on meile andnud kõik.
Nii nagu Piibliski on kirjas, et: "Tema, kes oma Poegagi ei säästnud,
vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Ta on juba kinkinud oma kõige kallima.
Ta on juba avanud meile Taeva Kristuse surma kaudu
ja andnud meile andeks.
See ei sõltu meist ega sellest, kas oleme olnud täiuslikud.
See sõltub sellest, mida Jeesus tegi ristil.
Ristisurma kaudu avas Ta ukse Jumala armastusele nii,
et saame elada ja olla Isa lähedal.
Jumala armastus, Tema headus, Tema abi, õnnistus, valgus ja rõõm,
rahu ja kõik Taevariigi asjad saavad meid puudutada, täita me elu
ja tulla meie argipäeva olukordadesse.
Esimene Ajaraamat 16:34 ütleb nõnda:
"Tänage Issandat, sest tema on hea,
sest tema heldus kestab igavesti!"
- Aamen. See on see viimane sõna.
Kristuse ristisurm tegi seda, et Tema heldus kestab igavesti.
Seda ei saa enam tagasi võtta. See on lõpetatud. Jeesus on surnud.
Ta on juba pesnud mind puhtaks, andnud mulle andeks,
see on lõpetatud.
Tema heldus kestab nüüd igavesti.
Iiobi raamatus 34:4 öeldakse:
"Valigem endile, mis on õige, tunnetagem isekeskis, mis on hea!"
Piibel soovitab meil uurida, milline Jumal õieti on?
Kas Ta tõesti on hea?
Psalmid 25:8 "Hea ja õiglane on Issand."
"Hea ja kindel on Issand", ütleb soomekeelne tõlge.
Minu jaoks on see oluline, et Tema ei kõigu üles-alla.
Mina olen vahel ebastabiilne, aga Issand on stabiilne.
Hea ja kindel. Ta on kogu aeg stabiilne.
Kui õpin Teda tundma,
siis ka minust saab tasapisi veidi stabiilsem kui enne.
Kas pole nii? - On.
See on minu elus üks asi, mis paneb mind rahunema.
Ma võin hingata kergendatult. - See on tõsi.
Kui Jumal on üksnes hea, siis pole mul midagi viga.
Kui Ta on alati hea, siis pole ka homme mul midagi häda.
Ega ka ülehomme.
Seda head rõõmusõnumit tahame tõesti edastada,
et te paneksite tähele: meil on hea Jumal.
Räägime seda sellepärast, et tean, et paljud ei tea seda veel.
Süütunne, häbi, mitmesugused kummalised asjad,
mis mustavad ja toovad hirmu, vaevavad paljusid meist.
Meie tahame palvetada ja uskuda, et sinagi võid saada veendumuse,
et sa lihtsalt tead, et sa tead ja oled veendunult kindel
ja pead seda lausa iseenesestmõistetavusena,
et Jumal on hea ja saab alati olema hea.
Tal on ainult hea tahe sinu ja minu suhtes.
Palvetame.
Tänu, Taevaisa, et oled sama eile, täna ja igavesti.
Tänu, Issand, et andsid oma ainusündinud Poja.
Tänu, Jeesus, et Sa andsid oma elu meie eest.
Tänu, Issand, et nagu ütleb esimene Johannese kiri,
oled Sa valgus ja Sinus ei ole mingit pimedust.
Täna tahame koos Joyga paluda,
et Jumala headus juurduks meie kõikide südametesse nii,
et me ei kahtleks selles enam kunagi.
Tänu, Issand, et Sa kinnitad seda oma Sõna kaudu,
et igaüks, kes otsib head Jumalat, leiab parema kui hea Jumala.
Tänu, Issand, et kinnitad seda oma Sõna kaudu;
kinnitad seda imede ja tunnustähtedega
ja Püha Vaimu väega,
et igaüks meist võiks näha, kui hea Sa oled.
Tänu, Issand, et saame palvetada kogu selle maa eest.
Tänu, Issand, et sul on hea tahe Soome suhtes ja maailma suhtes.
Palume, et meie maa võiks pöörduda tagasi Sinu poole
ja tagasi Sinu juurde ning leida hea Jumala
ning hea plaani, mis Sinul on meie jaoks.
Õnnista neid, kes sellel maal teevad otsuseid,
selle valitsust, riigikogu ja presidenti.
Pööra selle maa saatus, Issand!
Me loodame sinu headuse peale ka praegusel hetkel.
Tänu, Isa, et Sa kuuled seda palvet ja vastad sellele Jeesuse nimel.
Aamen.
Taevaisa on tõeliselt hea.
Aitäh tagasiside eest, mida olete meile saatnud.
On suur rõõm, et saame Joyga teha head.
Vahendada Jumala headust.
Kui soovid meie töö kohta rohkem teada,
võid külastada netilehekülge www.kristillinenkoulu.org
Kui soovid paremini tunda Jumalat, kes on hea,
julgustan sind ostma neid minu kirjutatud raamatuid,
mis räägivad just sellest, et Jumal on armastus.
Kui soovid toetada seda telekanalit võid helistada numbrile 900 1777
Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Pea meeles, et Jumal on hea. Aamen.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin